text: Krisemøde om vejsalt
  01 februar 2010 kl. 09.13
  Vejdirektoratet, der har ansvaret for vinterrydning og saltning af det overordnede vejnet, har i dag indkaldt leverandørerne af vejsalt til et krisemøde forud for den næste snestorm, som er på vej hertil. Det skriver Fredericia Dagblad mandag.
  Salgskonsulent Kim Gosvig Hansen fra GC Rieber Salt i Fredericia oplyser, at man indtil videre kan klare de kontraktlige forpligtelser, man har med Vejdirektoratet og en række danske kommuner, men at man hver dag må sige nej til mange private entreprenører og andre, som er løbet tør for salt.
  
  Rydder kun med sneplove i Sønderjylland. 
  I Sønderjylland må bilisterne indstille sig på, at ingen veje saltes. Der ryddes med sneplove, hvis det bliver nødvendigt.
  